**Nr. 16562/21.03.2023**

**PROIECT DE HOTĂRÂRE**

**privind aprobarea instituirii Programului de interes public local ”Un pom pentru generația viitoare” și aprobarea încheierii unui contract de asociere între Municipiul Sfântu Gheorghe prin Consiliul Local al municipiului Sfântu Gheorghe și Fundația Comunitară Covasna – Háromszéki Közösségi Alapítvány**

**Consiliul Local al Municipiului Sfântu Gheorghe, în şedinţă ordinară;**

Având în vedere Referatul de aprobare nr. 16523/21.03.2023 al primarului municipiului Sfântu Gheorghe, dl. Antal Árpád-András;

Având în vedere Raportul de specialitate nr. 16527/21.03.2023 al Compartimentului administrație locală, din cadrul Primăriei municipiului Sfântu Gheorghe;

Având în vedere adresa Fundației Comunitare Covasna – Háromszéki Közösségi Alapítvány, înregistrată la Primăria municipiului Sfântu Gheorghe sub nr. 16517/21.03.2023;

Având în vedere referatele Comisiilor de specialitate ale Consiliului Local al municipiului Sfântu Gheorghe;

Având în vedere prevederile art. 30 din Legea nr. 273/2006 privind finanţele publice locale, cu modificările şi completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările ulterioare;

Procedura de urgență prevăzută de art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare, este justificată de necesitatea distribuirii și plantării puieților de pomi fructiferi în perioada de început a lunii aprilie, pentru evitarea deteriorării lor.

În conformitate cu prevederile art. 129 alin. (1), alin. (2) lit. e) și alin. (9) lit. a) din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) lit. f) și art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**ART. 1.** − Se instituie programul de interes public local ”Un pom pentru generația viitoare”.

**ART. 2. −** Se aprobă Regulamentul programului de interes public local ”Un pom pentru generația viitoare”, anexa nr. 1 la prezenta hotărâre, din care face parte integrantă.

**ART. 3.** − Se aprobă asocierea între Municipiul Sfântu Gheorghe prin Consiliul Local al Municipiului Sfântu Gheorghe și Fundația Comunitară Covasna - Háromszéki Közösségi Alapítvány, în condițiile proiectului contractului de asociere, anexa nr. 2 la prezenta hotărâre, din care face parte integrantă.

**ART. 4. −** Cu semnarea contractului de asociere se mandatează primarul municipiului Sfântu Gheorghe, dl. Antal Árpád-András.

**ART. 5. −** Cu asigurarea executării prezentei hotărâri se încredinţează Direcția Generală Gospodărie Comunală din cadrul Primăriei municipiului Sfântu Gheorghe și persoana juridică asociată prevăzută la art. 3 din prezenta hotărâre.

Sfântu Gheorghe, la \_\_\_\_\_\_\_\_\_\_\_\_\_ 2023.

**PREŞEDINTE DE ŞEDINŢĂ**

Anexa nr. 1 la \_\_\_\_/\_\_\_\_\_\_

**REGULAMENT**

**privind programul de interes local „Un pom pentru generația viitoare”**

**CAPITOLUL I - Dispoziţii generale**

**Art. 1.** - Prezentul Regulament stabileşte cadrul general şi procedura derulării Programului” Un pom pentru generația viitoare”, destinat locuitorilor municipiului Sfântu Gheorghe, în vederea distribuirii unui număr de 1284 de puieți de pomi fructiferi persoanelor care îndeplinesc condițiile de eligibilitate stabilite. Acțiunea este inițiată de Consiliul local al Municipiului Sfântu Gheorghe în asociere cu Fundația Comunitară Covasna - Háromszéki Közösségi Alapítvány.

**Art. 2.** – Scopul şi obiectivele Programului constau în protejarea mediului înconjurător și stimularea locuitorilor Municipiului Sfântu Gheorghe să participe activ la plantarea puieților în vederea repopulării cu soiurile de pomi fructiferi specifice Transilvaniei, păstrând valorile autohtone pentru generațiile viitoare.

**Art. 3.** – Programul instituit se derulează în perioada 04-06 aprilie 2023.

**CAPITOLUL II Beneficiarii Programului**

**Art. 4.** – (1) Beneficiarii programului sunt cetățenii, care au domiciliul/reședința în municipiul Sfântu Gheorghe și care dețin un drept real asupra unui imobil-teren, destinat plantării puieților.

**CAPITOLUL III- Facilități**

**Art. 5.** – (1) Fiecare solicitant care îndeplinește criteriile de eligibilitate, va putea beneficia, cu titlu gratuit, în ordinea formulării solicitării, de un număr de cel mult 5 puieți/gospodărie/familie, în vederea plantării acestora pe terenul asupra căruia are un drept real.

(2) Se va lua în considerare o singură solicitare pe gospodărie/familie.

**CAPITOLUL IV- Criterii de eligibilitate**

**Art. 6.** – Pentru a beneficia de facilitățile Programului instituit, solicitantul trebuie să îndeplinească cumulativ următoarele condiţii:

1. sǎ fie major;
2. să aibă domiciliul sau reședința în municipiul Sfântu Gheorghe;
3. să aibă un drept real asupra unui imobil teren aflat pe teritoriul municipiului Sfântu Gheorghe, cu destinația afectată plantării puieților;
4. să se angajeze la depozitarea si plantarea puieților în condiții opțime, în caz contrar să restituie contravaloarea acestora;
5. să nu aibă datorii la bugetul local;

**CAPITOLUL V- PROCEDURA DE DISTRIBUIRE**

**Art. 7.** – (1) Persoanele interesate pot aplica la prezentul program în baza unei solicitări făcute la sediul Serviciului de Gospodărie a Domeniului Public din cadrul Primăriei municipiului Sfântu Gheorghe, pentru a putea obține un număr de cel mult 5 puieți de pomi fructiferi, în limita stocului existent. Solicitările vor fi soluționate în ordinea depunerii cererilor.

(2) La preluarea puieților, beneficiarul:

- va prezenta actul de identitate - depus în copie și prezentat în original;

- va semna procesul-verbal de predare-primire, anexă la prezentul Regulament, care conține și angajamentul prevăzut la art. 6. lit. d).

**Art. 8**. – Distribuirea puieților de pomi fructiferi, se va desfășura în perioada 04 - 06 aprilie 2023, între orele 9:00-14:00;

**Art. 9.** –Beneficiarii vor semna un proces-verbal de predare-primire, care conține numărul, soiul de puieți, precum și angajamentul prin care se obligă la depozitarea și plantarea puieților în condiții optime. Totodată, beneficiarii îșî exprimă acordul expres cu privire la prelucrarea datelor cu caracter personal, în conformitate cu prevederile din Regulamentul (UE) 679/2016, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

**Art. 10.** - În situația în care, pe parcursul derulării programului, sau după încheierea acestuia, se descoperă că beneficiarul nu și- a îndeplinit obligațiile asumate prin angajament, acesta va fi obligat la restituirea sumei reprezentând contravaloarea puieților, cu penalități de întârziere, în termen de 5 zile de la primirea notificării din partea primăriei municipiului Sfântu Gheorghe.

**Art. 11** – Anexa face parte integrantă din prezentul Regulament.

**Art. 12** – Prezentul Regulament a fost aprobat prin HCL nr. \_\_\_/2023.

Anexa la Regulament

**PROCES-VERBAL DE PREDARE- PRIMIRE**

încheiat astăzi………./……../……..

între:

Municipiul Sfântu Gheorghe, cu sediul în Sfântu Gheorghe, str. 1 Decembrie 1918, nr. 2, jud. Covasna, tel. +40267316957, reprezentat prin primar, dl. Antal Árpad-András, în calitate de predător

și

\_\_\_\_\_\_\_\_\_\_\_\_\_\_\_\_\_\_\_\_\_\_, identificat/ă prin C.I. seria \_\_\_ nr. \_\_\_\_\_\_ eliberat de \_\_\_\_\_\_\_\_\_ la data de \_\_\_\_\_\_\_, CNP: \_\_\_\_\_\_\_\_\_\_\_\_\_\_\_\_\_\_, domiciliat/ă în Municipiul Sfântu Gheorghe, str.\_\_\_\_\_\_\_\_ , nr. , <tel:___________>, e-mail:\_\_\_\_\_\_\_\_\_\_\_\_\_\_\_\_\_\_\_, în calitate de primitor.

Am procedat la predarea-primirea unui număr de \_\_\_\_\_ buc puieți, din următoarele soiuri de pomi fructiferi:

1. \_\_\_\_\_\_\_\_\_\_\_\_\_\_\_\_ buc;
2. \_\_\_\_\_\_\_\_\_\_\_\_\_\_\_\_\_buc;
3. \_\_\_\_\_\_\_\_\_\_\_\_\_\_\_\_\_buc;
4. \_\_\_\_\_\_\_\_\_\_\_\_\_\_\_\_\_buc;
5. \_\_\_\_\_\_\_\_\_\_\_\_\_\_\_\_\_buc.

Predator, Primitor,

**Subsemnatul beneficiar, am luat la cunoștință** prevederile Regulamentului programului de interes local „Un pom pentru generația viitoare” în Municipiul Sfântu Gheorghe și **declar pe propria răspundere**, faptul că îndeplinesc condițiile de eligibilitate cerute, după cum urmează:

* Am domiciliul/reședința în municipiul Sfântu Gheorghe;
* Sunt proprietarul/titularul unui drept real al terenului destinat plantării puieților, în suprafață de\_\_\_\_\_\_, situat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* Mă angajez să asigur depozitarea și plantarea puieților în condiții optime, în caz contrar, mă oblig să restitui suma reprezentând contravaloarea puieților cu penalități de întârziere;
* Din gospodăria familială nu a aplicat nicio altă persoană pentru acest program;
* Nu am datorii la bugetul local.

Menționez că am luat la cunoștință de prevederile din Regulamentul (UE) 679/2016 privind protecția datelor cu caracter personal privind libera circulație a acestor date și **declar în mod explicit** că îmi dau acordul în vederea prelucrării datelor cu caracter personal doar în scopul repartizării puieților de pomi fructiferi solicitati.

Data:\_\_\_\_\_\_\_\_\_\_ Semnătura \_\_\_\_\_\_\_\_\_\_\_

Anexa nr. 2 la HCL nr.\_\_\_\_/\_\_\_

**MUNICIPIUL SFÂNTU GHEORGHE**

RO 520008 Sf.Gheorghe Tel: 0267-316957

str. 1 Decembrie nr. 2 Fax: 0267-311243

Judetul Covasna E-Mail: info@sepsi.ro

Nr. MUNICIPIUL SFÂNTU GHEORGHE \_\_\_\_\_\_\_\_/\_\_\_\_\_\_\_\_\_\_

Nr. Fundația Comunitară Covasna-Háromszéki Közösségi Alapítvány \_\_\_\_\_\_/\_\_\_\_\_\_\_\_\_\_\_

**PROIECT**

**CONTRACT DE ASOCIERE**

**1. PĂRŢILE CONTRACTANTE**

**1.1.** **MUNICIPIUL SFÂNTU GHEORGHE** cu sediul pe str. 1 Decembrie 1918 nr. 2, tel. 0267-316957, fax 0267351781, având cod fiscal 4404605, reprezentat prin Antal Árpád-András, în calitate de primar şi Veress Ildikó director executiv, în calitate de asociat prim,

şi

**1.2. FUNDAȚIA COMUNITARĂ COVASNA – HÁROMSZÉKI KÖZÖSSÉGI ALAPÍTVÁNY** cu sediul în Municipiul Sfântu Gheorghe str. Ciucului, nr. 47, având CIF 27674390, cont bancar (IBAN), nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la Trezoreria Sfântu Gheorghe, Tel.\_\_\_\_\_\_\_\_\_\_, e-mail \_\_\_\_\_\_\_\_\_\_, reprezentată prin președinte, Fleckhammer Otto, în calitate de asociat,

având în vedere H.C.L. \_\_\_\_/2023 privind instituirea programului de interes public local ”Un pom pentru generația viitoare” și aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghe și Fundația Comunitară Covasna – Háromszéki Közösségi Alapítvány

de comun acord, au convenit să încheie prezentul contract de asociere cu respectarea următoarelor clauze:

**II. OBIECTUL CONTRACTULUI**

**2.1.** Părţile se obligă să colaboreze în vederea realizării în comun a programului ”Un pom pentru generația viitoare” care se va derula în perioada 04-06 aprilie 2023, în Municipiul Sfântu Gheorghe.

**2.2**. Programul constă în distribuirea cu titlu gratuit a unui număr de 1284 de puieți de pomi fructiferi către locuitorii municipiului Sfântu Gheorghe, la solicitarea acestora.

**2.3**. Numărul de puieți care poate fi distribuit unui solicitant este de cel mult 5 bucăți.

**2.4**. Pentru realizarea programului, în condițiile Regulamentului aprobat, se va desemna o persoană din cadrul Serviciului de Gospodărie a Domeniului Public, care va fi responsabilă de soluționarea solicitărilor și de supravegherea modului de repartizare a puieților.

**III. INTRAREA ÎN VIGOARE ŞI DURATA CONTRACTULUI**

**3.1.** Prezentul contract intră în vigoare la data semnării de către părţile contractante şi se finalizează la data realizării obiectului său.

**IV. OBLIGAŢIILE PĂRŢILOR**

**4.1. Municipiul Sfântu Gheorghe se obligă:**

a) să pună la dispoziţia asocierii, spațiul situat în Grădinăria municipiului Sfântu Gheorghe, situat în str. Arcușului nr. 22, în vederea distribuirii puieților de pomi fructiferi;

b) să suporte costurile reprezentând 75% din contravaloarea puieților distribuiți către cetățeni;

c) să asigure sprijin în distribuirea puieților și să asigure supravegherea derulării programului;

**4.2.** **FUNDAȚIA FUNDAȚIA COMUNITARĂ COVASNA – HÁROMSZÉKI KÖZÖSSÉGI ALAPÍTVÁNY se obligă:**

a) să asigure contribuția de 25% din contravaloarea puieților care vor fi distribuiți către solicitanți;

b) să asigure comanda și transportul puieților de pomi fructiferi;

c) să asigure participarea unui reprezentant la evaluarea cererilor precum și la distribuirea puieților;

**V. ATRIBUȚIILE REPREZENTANTULUI DESEMNAT PENTRU EVALOAREA CERERILOR:**

**5.1.** Persoana desemnată în condițiile art. 4.2. lit. d):

a) evaluează solicitările și asigură distribuirea puieților;

b) supraveghează modul de respectare a Regulamentului privind programul de interes local „Un pom pentru generația viitoare”;

**VI. RĂSPUNDEREA PENTRU NEEXECUTAREA OBLIGAŢIILOR CONTRACTUALE**

**6.1.** În cazul în care, una dintre părţi nu respectă clauzele contractuale, răspunde pentru prejudiciul creat celeilalte părţi.

**6.2**. Partea care nu şi-a îndeplinit obligaţiile contractuale va fi obligată la plata daunelor către partea păgubită.

**VII. MODIFICAREA CONTRACTULUI**

**7.1.** Prezentul contract poate fi modificat numai prin acordul comun al părţilor contractante, prin act adiţional.

**VIII. ÎNCETAREA CONTRACTULUI**

**8.1**. Prezentul contract încetează în următoarele cazuri:

- prin realizarea obiectului său;

- ajungerea la termen;

- prin acordul scris al părților contractante;

- denunţarea unilaterală a contractului de către una din părţi, cu plata daunelor către cealaltă parte, echivalente cu prejudiciul cauzat;

- imposibilitatea realizării obiectului contractului din cauze neimputabile vreunei părţi.

**IX. FORŢA MAJORĂ**

**9.1.** Forţa majoră înlătură răspunderea părţilor în cazul neexecutării parţiale sau totale a obligaţiilor asumate prin prezentul contract, cu condiţia ca evenimentul să fie notificat de partea care îl invocă, celeilalte părţi în termen de 3 zile de la producerea lui, şi partea care îl invocă să ia toate măsurile posibile în vederea limitării consecinţelor lui.

**9.2.** Prin „forţa majoră” se înţelege un fenomen natural sau social exterior, extraordinar, de nebiruit, şi care nu putea fi prevăzut (ex. calamităţi naturale).

**X. LITIGII**

**10.1.** Litigiile izvorâte din încheierea, executarea, modificarea, încetarea şi interpretarea clauzelor prezentului contract se rezolvă pe cale amiabilă, iar dacă acest lucru nu este posibil, litigiile vor fi soluţionate de instantele judecătoreşti competente.

Prezentul contract s-a încheiat în 2 (două) exemplare originale, câte unul pentru fiecare parte contractantă.

**MUNICIPIUL SFÂNTU GHEORGHE FUNDAȚIA COMUNITARĂ**

**COVASNA - HÁROMSZÉKI KÖZÖSSÉGI**

**ALAPITVÁNY**

**PRIMAR,**

**ANTAL ÁRPÁD-ANDRÁS Președinte,**

**FLECKHAMMER OTTO**

**Director general,**

**VERESS ILDIKÓ**

**Vizat din punct de vedere juridic**

Nr.16527/21.03.2023

**RAPORT DE SPECIALITATE**

privind aprobarea instituirii programului de interes public local ”Un pom

pentru generația viitoare” și aprobarea încheierii unui contract de asociere între

Municipiul Sfântu Gheorghe prin Consiliul Local al Municipiului Sfântu Gheorghe

și Fundația Comunitară Covasna –Háromszéki Közösségi Alapítvány

Prin adresa înregistrată cu nr.16517/21.03.2023, Fundația Comunitară Covasna - Háromszéki Közösségi Alapítványîsi exprimă intenția de asociere cu Municipiul Sfântu Gheorghe, în vederea realizării în comun a Programului „Un pom pentru generația viitoare”.

Având în vedere succesul deosebit de care s-a bucurat Programul în anul precedent și datorită interesului manifestat de locuitorii municipiului Sfântu Gheorghe față de această inițiativă, considerăm oportună continuarea acestui demers și pentru anul 2023.

Propunerea de asociere primită de la Fundația Comunitară Covasna - Háromszéki Közösségi Alapítvány din data de 21.03. 2023, vine după identificarea de către acesta a unui ultim lot de puieți de pomi fructiferi, care datorită trecerii timpului, respectiv a încălzirii vremii, face ca evoluția vegetativă a puieților să fie foarte avansată, lucru care obligă destinatarii la plantarea acestora într-un timp cât mai scurt posibil. În această situație se impune aplicarea procedurii de urgență privind transparența decizională în administrația publică.

Programul urmează să se deruleze în perioada 04-06 aprilie 2023 și presupune distribuirea unui număr de 1284 de puieți de pomi fructiferi, locuitorilor Municipiului Sfântu Gheorghe, în măsura în care solicitanții îndeplinesc condițiile de eligibilitate stipulate în Regulament.

Scopul acestui demers constă în protejarea mediului înconjurător și stimularea locuitorilor Municipiului Sfântu Gheorghe să participe activ la plantarea puieților în vederea repopulării cu soiurile de pomi fructiferi specifice Transilvaniei, păstrând valorile autohtone pentru generațiile viitoare.

**În drept:**

**Potrivit prevederilor art. 129 alin. (1) din OUG nr. 57/2019 privind Codul Administrativ: ”*Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale* ”**

**Potrivit art. 129 alin. (2) , lit. e) și alin (9) lit. a) : „*În exercitarea atribuţiilor prevăzute, consiliul local hotărăşte, în condiţiile legii, cooperarea sau asocierea cu persoane juridice române sau străine în vederea finanțării și realizării în comun a unor acțiuni, lucrări, servicii sau proiecte de interes public local*” .**

**Procedura de urgență prevăzută de art. 7 alin. (13) din Legea nr. 52/2003 privind transparența decizională în administrația publică, republicată, este justificată de necesitatea** **distribuirii și plantării puieților de pomi fructiferi în perioada de început a lunii aprilie, pentru evitarea deteriorării lor.**

În baza temeiului de drept invocat dar și din prezentarea situației de fapt, constatăm că nu există nici un impediment din punct de vedere juridic și propunem Consiliului Local al Municipiului Sfântu Gheorghe, spre analiză și dezbatere proiectul de hotărâre cu privire la aprobarea contractului de asociere între Municipiul Sfântu Gheorghe și Fundația Comunitară Covasna - Háromszéki Közösségi Alapítványîn vederea realizării Programului „Un pom pentru generația viitoare”.

**Consilier juridic,**

**MORAR IULIA-LIA**

Nr.16523/21.03.2023

**REFERAT DE APROBARE**

privind aprobarea instituirii programului de interes public local ”Un pom

pentru generația viitoare” și aprobarea încheierii unui contract de asociere între

Municipiul Sfântu Gheorghe prin Consiliul Local al Municipiului Sfântu Gheorghe

și Fundația Comunitară Covasna –Háromszéki Közösségi Alapítvány

Programul „Un pom pentru generația viitoare” este destinat locuitorilor Municipiului Sfântu Gheorghe și presupune distribuirea a 1284 de puieți de pomi fructiferi, în perioada 04-06 aprilie 2023, persoanelor care doresc să se înscrie și care îndeplinesc condițiile de eligibilitate expuse în Regulament.

Având în vedere succesul deosebit de care s-a bucurat Programul din anul 2022 și interesul manifestat de locuitorii municipiului Sfântu Gheorghe, față de această inițiativă, considerăm oportună continuarea acestui demers și pentru anul acesta.

Scopul acestei acțiuni constă în protejarea mediului înconjurător și stimularea locuitorilor Municipiului Sfântu Gheorghe, să participe activ la plantarea puieților, în vederea repopulării cu soiurile de pomi fructiferi specifice Transilvaniei, păstrând valorile autohtone pentru generațiile viitoare.

**Procedura de urgență prevăzută de art. 7 alin. (13) din Legea nr. 52/2003 privind transparența decizională în administrația publică, republicată, este justificată de necesitatea** **distribuirii și plantării puieților de pomi fructiferi în perioada de început a lunii aprilie, pentru evitarea deteriorării lor.**

În vederea realizării Programului „Un pom pentru generația viitoare”, propun Consiliului Local al Municipiului Sfântu Gheorghe adoptarea unei hotărâri cu privire la încheierea unui contract de asociere între Municipiul Sfântu Gheorghe, și Fundația Comunitară Covasna - Háromszéki Közösségi Alapítványîn vederea distribuirii a 1284 puieți de pomi fructiferi, locuitorilor Municipiului Sfântului Gheorghe, în conformitate cu procedura prevăzută în Regulamentul anexă la proiectul de hotărâre.

**PRIMAR,**

**ANTAL ÁRPÁD-ANDRÁS**